《题紫宸宣对册赠管建初舍人》
明代·孙继皋

少年天子白衣臣，特旨传呼上殿频。手写山河盘日月，魂摇宫阙动星辰。

一时綵笔空当代，平地青云致此身。我亦彤墀曾对字，下帘容易望龙鳞。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。